उज्जैन में लगेगा कृत्रिम अंग बनाने का कारखाना
उज्जैन | नि:शक्तों को समाज की मुख्य धारा से जोड़ने और अनुसूचित जाति वर्ग के लोगों के सामाजिक व आर्थिक उत्थान के लिये सरकार प्रतिबद्ध है। इसके लिए विस्तृत कार्य योजना तैयार कर काम भी शुरू कर दिया गया है। शीघ्र ही आने वाले समय में उज्जैन में नि:शक्तों के लिए आधुनिक कृत्रिम अंग बनाने वाली कंपनी एलिम्को के कारखाने का भूमिपूजन किया जाएगा।
यह बात गुरुवार को सामाजिक न्याय एवं अधिकारिता मंत्रालय द्वारा सामाजिक न्याय परिसर में आयोजित जागरुकता शिविर में सामाजिक न्याय एवं अधिकारिता मंत्री थावरचंद गेहलोत ने कही। शिविर को सिंहस्थ केंद्रीय समिति अध्यक्ष माखनसिंह, सांसद डॉ. चिंतामणि मालवीय व महापौर मीना जोनवाल ने भी संबोधित किया। इस अवसर पर जिपं अध्यक्ष महेश परमार, विधायक डॉ. मोहन यादव, सतीश मालवीय, दिलीपसिंह शेखावत, अनिल फिरोजिया, मुकेश पंड्या, बहादुरसिंह चौहान, यूडीए अध्यक्ष जगदीश अग्रवाल और निगम सभापति सोनू गेहलोत उपस्थित थे।
सामाजिक-आर्थिक विषमता सबसे बड़ी चुनौती: सिंहस्थ केंद्रीय समिति अध्यक्ष माखनसिंह ने सामाजिक-आर्थिक विषमता को देश की सबसे बड़ी चुनौती बताया। देश को दुनिया में महान बनाने के लिए समाज की समृद्धता, समरसता और मजबूती की बात कही।
बेरोजगारी अभिशाप, कौशल विकास ही उपाय : सांसद डॉ. मालवीय ने बेरोजगारी को देश का सबसे बड़ा अभिशाप बताया। कहा बेरोजगारी का महज एक ही उपाय है कि युवाओं में कौशल विकास किया जाए।
जागरुकता शिविर में संबोधित करते केंद्रीय मंत्री गेहलोत।
hin_Deva hin_Deva awa_Deva hin_Deva hin_Deva hin_Deva